Diari Oficial de la Generalitat Valenciana


Sumari del DOGV 3666, del 14-01-2000 (1999/10743)

ORDRE de 10 de desembre de 1999, de la Conselleria d’Economia i Hisenda, per la qual s’acorda l’afectació al domini públic de la Generalitat Valenciana, per a ser usat com a Oficina Comarcal Agrària, el dret de propietat que es té sobre l’immoble situat a l’avinguda de Jaume I, número 15, de la Vall d’Uixó (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10657


Data del document
:   10-12-1999

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Vall d'Uixó, la
    * propietat immobiliària
    * cultura regional

ORDRE de 10 de desembre de 1999, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a ser usat com a Oficina Comarcal Agrària, el dret de propietat que es té sobre l'immoble situat a l'avinguda de Jaume I, número 15, de la Vall d'Uixó (Castelló). [1999/F10885]
  
Mitjançant escriptura pública de segregació, cessió gratuïta i acceptació de data 29 de novembre de 1999, atorgada davant del notari de València Emilio-Vicente Orts Calabuig, la Generalitat Valenciana va adquirir el dret de propietat sobre l'immoble situat a l'avinguda de Jaume I, número 15, de la Vall d'Uixó, que consta en l'Inventari General de Béns i Drets de la Generalitat Valenciana, amb el número A02/12/126/0012, com a bé patrimonial.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria d'Agricultura, Pesca i Alimentació ha sol·licitat l'afectació de l'immoble assenyalat, per a ser destinat a Oficina Comarcal Agrària.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
S'afecta al domini públic de la Generalitat Valenciana, per a ser usat com a Oficina Comarcal Agrària, el dret de propietat que es té sobre l'immoble situat en l'avinguda de Jaume I, número 15, de la Vall d'Uixó (Castelló), de 243,75 metres quadrats de superfície, que consta en l'Inventari General de Béns i Drets de la Generalitat Valenciana amb el número A02/12/126/0012.
  
Confronta: nord, amb la resta de la finca matriu; sud, carrer del Mestre Rodrigo; est, comunitat de propietaris del carrer del Mestre Rodrigo, 3; oest, avinguda de Jaume I.
  
Segon
  
El dret esmentat queda integrat en el domini públic de la Generalitat Valenciana, i correspon a la Conselleria d'Agricultura, Pesca i Alimentació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria d'Agricultura, Pesca i Alimentació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 10 de desembre de 1999
  
El conseller d'Economia i Hisenda,